ddrg/super_eurlex huggingface dataset:
A Tanács 1323/96/EK rendelete

(1996. június 26.)

a komló minősítéséről szóló 1784/77/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 2. cikke (4) bekezdésére,

tekintettel a Bizottság javaslatára,

mivel az 1784/77/EGK tanácsi rendelet [2] meghatározza, hogy a minősítést melyik fázisban kell elvégezni, és megállapítja, hogy a komlótermékeket milyen feltételek mellett lehet tovább feldolgozni;

mivel a volt Német Demokratikus Köztársaságban a komló betakarítás utáni kezelése hagyományosan eltért a Közösség többi részének gyakorlatától abban, hogy számos komlótermelő gazdaságban a tobozok tisztítása és első szárítása az őrléssel és a szemcsékké préseléssel egyidejűleg történt, és a meglévő berendezések nem teszik lehetővé a két fázis szétválasztását; mivel azonban ez az eljárás nem felel meg a közösségi jogszabályoknak, amelyek előírják, hogy a minősítést mindenfajta feldolgozást megelőzően kell elvégezni; mivel annak érdekében, hogy a termelők megfelelő időszakra oszthassák el új beruházásaikat, az 1784/77/EGK rendelet megállapított egy átmeneti időszakot, amely hosszabb, mint a Németország egyesítése után a komlóágazatban alkalmazandó átmeneti intézkedésekről szóló, 1991. július 26-i 2239/91/EGK bizottsági rendeletben [3] biztosított és 1992. december 31-én lejárt időszak; mivel 1995. december 31-ig egyes gazdaságok helyzete még nem vált rendezetté; mivel ezért az említett átmeneti időszakot egy évvel meg kell hosszabbítani, és ennek megfelelően módosítani kell az érintett gazdaságok jegyzékét,

ELFOGADTA EZT A RENDELETET:

1. cikk

Az 1784/77/EGK rendelet a következőképpen módosul:

1. Az 1. cikk (3) bekezdésének második albekezdésében az "1995. december 31-ig" szöveg helyébe az "1996. december 31-ig" szöveg lép.

2. A melléklet helyébe az e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 1996. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1996. június 26-án.

a Tanács részéről

az elnök

M. Pinto

[1] HL L 175., 1971.8.4., 1. o. A legutóbb a 3290/94/EK rendelettel (HL L 349., 1994.12.31., 105. o.) módosított rendelet.

[2] HL L 200., 1977.8.8., 1. o. A legutóbb az 1994. évi csatlakozási okmánnyal módosított rendelet.

[3] HL L 204., 1991.7.27., 14. o.

--------------------------------------------------

MELLÉKLET

„MELLÉKLET

Gazdaságok, amelyekben el lehet végezni a minősítést a szemcsékké történő feldolgozás után:

SZÁSZORSZÁG-ANHALT: | Eichenbarleben (korábban Irrleben) |

Osterweddingen |

Blumenberg (korábban Langenweddingen) |

TÜRINGIA: | Kutzleben (korábban Bad Tennstedt) |

Heringen |

Kindelbrück |

Vogelsberg (korábban Großbrembach) |

Großnehrich |

Hohenebra |

--------------------------------------------------
A Bizottság 288/97/EK rendelete

(1997. február 17.)

a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet I. mellékletének módosításáról és egyes árubesorolási rendeletek hatályon kívül helyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2493/96/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel nehéz lehet különbséget tenni a 2103. vámtarifaszám alá tartozó egyes növényi alapú mártások, és a 20. árucsoport alá tartozó elkészített vagy tartósított zöldség között; mivel a Kombinált Nómenklatúra egységes alkalmazásának biztosítása érdekében rendelkezést kell hozni a két termékcsoport közötti megkülönböztetés céljából; mivel az említett mártások rendszerint rendkívül kevés látható szilárdanyagot tartalmazó folyadékok, emulziók vagy szuszpenziók formáját öltik; mivel azoknak egy adott sűrűségű fémszálas szűrőn való áteresztése alkalmas megkülönböztető ismérv volna;

mivel a Kombinált Nómenklatúra 21. árucsoportjának, és a 2658/87/EGK rendelet I. mellékletében elvégzett megfelelő módosításoknak egy kiegészítő megjegyzéssel kell kiegészülniük;

mivel azokat a rendeleteket, vagy rendeletrészeket, amelyek előzőleg arra szolgáltak, hogy az ilyen termékeket a fémszálas szűrőn való áteresztéstől eltérő ismérvek alapján sorolják be, – azaz a 314/90/EGK [3], a 3044/90/EGK [4] és a 3055/94/EK bizottsági rendeletet [5] – hatályon kívül kell helyezni;

mivel az e rendeletben előírt intézkedések összhangban vannak a Vámkódexbizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A 2658/87/EGK rendelet mellékletében szereplő Kombinált Nómenklatúra 21. árucsoportja a következőképpen módosul:

1. a következő kiegészítő megjegyzéssel egészül ki:

"1. A 21032000 és a 21039090 alszám alkalmazásában a "mártások"; kifejezés nem vonatkozik zöldség- és gyümölcskészítményekre vagy más ehető növényi részek készítményeire, ha ezeknek az összetevőknek az 5 mm sűrűségű fémszálas szűrőn átjutó százaléka – 20 °C hőmérsékletű vízzel történő öblítés után, az eredeti készítmény alapján számolva – 80 tömegszázaléknál kevesebb.";

2. az 1–4. kiegészítő megjegyzés számozása 2–5-re változik.

2. cikk

A 314/90/EGK rendelet mellékletének 2. pontja, a 3044/90/EGK rendelet mellékletének 1. pontja és a 3055/94/EK rendelet hatályát veszti.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. február 17-én.

a Bizottság részéről

Mario Monti

a Bizottság tagja

[1] HL L 338., 1996.12.28., 27. o.

[2] HL L 256., 1987.9.7., 1. o.

[3] HL L 35., 1990.2.7., 9. o.

[4] HL L 292., 1990.10.24., 5. o.

[5] HL L 323., 1994.12.16., 8. o.

--------------------------------------------------
A Bizottság 1056/97/EK rendelete

(1997. június 11.)

a közúti közlekedésben alkalmazott menetíró készülékekről szóló 3821/85/EGK tanácsi rendelet műszaki fejlődéshez történő hozzáigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közúti közlekedésben alkalmazott menetíró készülékekről szóló 1985. december 20-i 3821/85/EGK tanácsi rendeletre [1], amelyet utoljára a 2479/95/EK bizottsági rendelet [2] módosított és különösen annak 17. cikkére,

mivel szükséges a közúti közlekedésben alkalmazott elektronikus menetíró készülékek használatával való visszaélés bármely lehetőségének kizárása;

mivel a 2479/95/EK rendelet kötelezővé teszi a menetíró készüléket a jeladóval összekötő kábelek fizikai védelmét, hacsak a manipuláció elleni egyenértékű védelmet biztosító egyéb eszköz nem áll rendelkezésre (például elektronikus figyelőrendszer, mint amilyen a jelek elektronikus kódolása), mivel a leplombált kapcsolódási pontok folyamatosnak tekintendők;

mivel minden új, 1996. január 1-je óta üzembe helyezett járműbe épített menetíró készüléknek meg kell felelnie ennek a rendeletnek;

mivel az ipar és a gépjárműgyártók komoly problémákat tapasztaltak az M1 és N1 kategóriájú járművek esetében a védett kábelek beszerelésénél, ahol a sebesség-/távolságimpulzusokat integrált érzékelők vagy ABS érzékelők bocsátják ki;

mivel ezeket az érzékelőket nem védett kábelek beszereléséhez tervezték, mivel szükséges megengedni azt, hogy a védett kábel beszerelése ne legyen kötelező az érzékelő és az adapter összekötésénél, csak az adapter és a menetíró készülék között; mivel ezekből következőleg szükséges a rendelet megfelelő módosítása;

mivel az ebben a rendeletben előírt intézkedések összhangban vannak a 3821/85/EGK rendeletnek a technikai fejlődéshez való igazítását végző bizottság véleményével,

ELFOGADTA EZT A RENDELETET:

1. cikk

A következő bekezdésekkel kell kiegészíteni a 3821/85/EGK rendelet I. melléklet V. fejezetének 5. pontját.

"Ennek a pontnak az alkalmazásában az M1 és N1 járművek azok, amelyeket a Tanács 70/156/EGK [3] irányelve II. mellékletének A része meghatároz. Azokban a járművekben, amelyeket a rendelet értelmében tachográffal szereltek fel, és nem úgy terveztek, hogy a megtettút- és sebességérzékelők és a menetíró készülék között védett kábel legyen, egy adaptert kell elhelyezni a lehető legközelebb a megtettút- és sebességérzékelőkhöz.

A védett kábelt az adapter és a menetíró készülék közé kell elhelyezni."

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Rendelkezéseit 1996. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. június 11-én.

a Bizottság részéről

Neil Kinnock

a Bizottság tagja

[1] HL L 370., 1985.12.31., 8. o.

[2] HL L 256., 1995.10.26., 8. o.

[3] HL L 42., 1970.2.23., 1. o.

--------------------------------------------------
A Tanács 1256/97/EK rendelete

(1997. június 2.)

az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 79/65/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendelet [3] bizonyos korlátozásokat állapít meg a mezőgazdasági üzemektől származó számviteli adatok és a rendelet végrehajtása során összegyűjtött más egyedi vonatkozású részletek felhasználására vonatkozóan; mivel fennáll a kockázata annak, hogy valamely gazdálkodó által szolgáltatott információt a fenti rendeletben megadott céltól eltérő célra használhatnak fel, az említett információk jogosulatlan felhasználásának tilalmát indokolt megerősíteni; mivel ennek alapján a kérdéses rendeletet módosítani szükséges,

ELFOGADTA EZT A RENDELETET:

1. cikk

A 79/65/EGK rendelet 15. cikke (1) bekezdésének helyébe a következő rendelkezés lép:

"(1) Bármely egyedi számviteli adat, vagy egyéb, e rendelet végrehajtása során megszerzett egyedi vonatkozású információ adózási célra történő felhasználása, vagy nyilvánosságra hozatala, vagy az információknak az 1. cikkben meghatározott céltól eltérő célra történő felhasználása tilos."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxemburgban, 1997. június 25-én.

a Tanács részéről

az elnök

J. Van Aartsen

[1] HL C 127., 1997.4.24., 15. o.

[2] HL C 167., 1997.6.2.

[3] HL L 109., 1965.6.23., 1859/65. o. A legutóbb a 2801/95/EK rendelettel (HL L 291., 1995.12.6., 3. o.) módosított rendelet.

--------------------------------------------------
A Bizottság 1434/97/EK rendelete

(1997. július 23.)

az Európai Unió és harmadik országok között létrejött, egyes szeszes italok kölcsönös elismeréséről szóló megállapodások alkalmazásáról szóló 1267/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a szeszes italok meghatározására, megnevezésére és kiszerelésére vonatkozó általános szabályok megállapításáról szóló, 1989. május 29-i 1576/89/EGK tanácsi rendeletre [1] és különösen annak 11. cikkére,

mivel az Európai Unió megállapodást kötött a Mexikói Egyesült Államokkal egyes szeszes italok megnevezésének kölcsönös elismeréséről és védelméről; mivel ez a megállapodás előírja a mexikói megnevezések védelmének biztosításához szükséges intézkedéseknek az Európai Unióban történő alkalmazását; mivel annak érdekében, hogy a fent említett termékek részesüljenek a megállapodásban foglalt ellenőrzési és védelmi garanciákból, e termékekkel ki kell egészíteni az Európai Unió által megkötött megállapodások hatálya alá tartozó, az Európai Unió és harmadik országok között létrejött, egyes szeszes italok kölcsönös elismeréséről szóló megállapodásokról szóló, 1994. június 1-jei 1267/94/EK bizottsági rendelet [2] mellékletében szereplő termékek jegyzékét;

mivel az e rendeletben előírt intézkedések összhangban vannak a Szeszes Italok Végrehajtási Bizottságának véleményével,

ELFOGADTA EZT A RENDELETET:

1. cikk

Az 1267/94/EK rendelet melléklete az e rendelet mellékletében foglalt adatokkal egészül ki.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. július 23-án.

a Bizottság részéről

Franz Fischler

a Bizottság tagja

[1] HL L 160., 1989.6.12., 1. o.

[2] HL L 138., 1994.6.2., 7. o.

--------------------------------------------------

MELLÉKLET

Termékmegnevezés | Származási ország |

Tequila | Mexikói Egyesült Államok |

Mezcal | Mexikói Egyesült Államok |

--------------------------------------------------
A Bizottság 2396/97/EK rendelete

(1997. december 2.)

egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel a 2081/92/EGK rendelet 5. cikkével összhangban a tagállamok továbbították a Bizottságnak az egyes elnevezések földrajzi jelzésként vagy eredetmegjelölésként való bejegyzésére vonatkozó kérelmeiket;

mivel az említett rendelet 6. cikkének (1) bekezdésével összhangban megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot;

mivel a kérdéses elnevezésnek az Európai Közösségek Hivatalos Lapjában való közzétételét követően [3] az említett rendelet 7. cikke értelmében nem érkezett tiltakozás a Bizottsághoz;

mivel következésképpen ezt az elnevezést be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal a Közösség egész területén földrajzi jelzésként vagy eredetmegjelölésként oltalmat élvez,

ELFOGADTA EZT A RENDELETET:

1. cikk

A 2400/96/EK bizottsági rendelet [4] melléklete az e rendelet mellékletében szereplő elnevezéssel egészül ki, amelyet bejegyeznek a 2081/92/EGK rendelet 6. cikkének (3) bekezdésében előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 2-án.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 109., 1997.4.8., 5. o.

[4] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Friss hús és belsőség:

PORTUGÁLIA:

- Borrego do Baixo Alentejo (IGP)

--------------------------------------------------
A Bizottság 738/97/EK rendelete

(1997. április 24.)

a marhahús- és borjúhús-ágazatbeli behozatali és kiviteli engedélyekre vonatkozó alkalmazási szabályokról szóló 1445/95/EK rendelettől való átmeneti eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2222/96/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 85/68/EK tanácsi rendeletre [2] és különösen annak 9. és 13. cikkére,

mivel a legutóbb a 266/97/EK rendelettel [3] módosított, a marhahús- és borjúhús-ágazatbeli behozatali és kiviteli engedélyekre vonatkozó alkalmazási szabályokról és a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet [4] 10. cikkének (1) bekezdése rendelkezik arról, hogy a kiviteli engedélyt a kérelem benyújtását követő ötödik munkanapon kell kibocsátani, feltéve hogy a Bizottság időközben semmilyen különleges intézkedést nem tett;

mivel tekintettel az 1997. június 30-ig még felhasználható kisebb mennyiségre, amelyre még adható ki engedély, és arra a körülményre, hogy 1997 májusának első 10 napjában a Hivatalos Lap kevés napon jelenik meg, a mérlegeléshez rendelkezésre álló öt nap túl rövid, és nem biztosítja a piac megfelelő irányítását, ezért ezt az időtartamot átmenetileg hat napra célszerű meghosszabbítani;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1445/95/EK rendelet 10. cikkének (1) bekezdésétől eltérően, az 1997. április 28. és május 7. között benyújtott engedélykérelemre az engedélyt a kérelem benyújtását követő hatodik napon kell kibocsátani, feltéve hogy a Bizottság időközben nem kezdeményezett az említett cikk (2) bekezdésében említett különleges intézkedést.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. április 24-én.

a Bizottság részéről

Franz Fischler

a Bizottság tagja

[1] HL L 296., 1996.11.21., 50. o.

[2] HL L 148., 1968.6.28., 24. o.

[3] HL L 45., 1997.2.15., 1. o.

[4] HL L 143., 1995.6.22., 35. o.

--------------------------------------------------
Hivatalos Lap L 184 , 27/06/1998 o. 0001 - 0001



A Tanács 1340/98/EK rendelete (1998. június 24.) a többoldalú kereskedelmi tárgyalások uruguayi fordulója során megkötött megállapodások végrehajtásához a mezőgazdasági ágazatban szükséges kiigazításokról és átmeneti intézkedésekről szóló 3290/94/EK rendelet módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a többoldalú kereskedelmi tárgyalások uruguayi fordulója során megkötött megállapodások végrehajtásához a mezőgazdasági ágazatban szükséges kiigazításokról és átmeneti intézkedésekről szóló, 1994. december 22-i 3290/94/EK tanácsi rendeletre [1], és különösen annak 3. cikke (2) bekezdésére, tekintettel a Bizottság javaslatára, mivel a 3290/94/EK rendelet 3. cikke felhatalmazza a Bizottságot, hogy elfogadja az uruguayi forduló tárgyalási eredményeinek végrehajtása előtti, jelenlegi rendelkezésekről a fent említett rendeletben foglalt mezőgazdasági szabályozás kiigazításaiból adódó rendelkezésekre való áttérés elősegítéséhez szükséges intézkedéseket; mivel ezek az átmeneti intézkedések csak 1998. június 30-ig hozhatók meg, és ezen időponton túl nem alkalmazhatóak; mivel úgy tűnik, hogy bizonyos kérdések – amelyeket jelenleg átmeneti intézkedések szabályoznak –nem rendezhetők véglegesen a fenti időpont előtt; mivel ezek a kérdések elsősorban egyes, harmadik országokkal kötött megállapodásokat érintenek; mivel ezért egy évvel meg kell hosszabbítani azt az időtartamot, amelynek során a Bizottság átmeneti intézkedéseket hozhat, ELFOGADTA EZT A RENDELETET: 1. cikk A 3290/94/EK rendelet 3. cikkének (2) bekezdésében szereplő "1998. június 30."-i időpont helyébe az "1999. június 30."-i időpont lép. 2. cikk Ez a rendelet az Európai Közösségek Hivatalos Lapjában való kihirdetésének napján lép hatályba. Rendelkezéseit 1998. július 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Luxembourgban, 1998. június 24-én a Tanács részéről az elnök J. Cunningham [1] HL L 349., 1994.12.31., 105. o. Az 1161/97/EK rendelettel (HL L 169., 1997.6.27., 1. o.) módosított rendelet. --------------------------------------------------
A Tanács 2469/98/EK Rendelete

(1998. november 9.)

az Európai Közösség és a Gaboni Köztársaság között létrejött, a Gabon partjainál folytatott halászatról szóló megállapodás megkötéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére, összefüggésben annak 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és a Gaboni Köztársaság a Gaboni Köztársaság felségjoga vagy joghatósága alá tartozó vizeken a közösségi halászok részére halászati lehetőségeket biztosító halászati megállapodást kötött és parafált;

mivel a Közösség érdeke a megállapodás jóváhagyása;

mivel meg kell határozni a halászati lehetőségek tagállamok közötti elosztásának módszerét a halászati lehetőségek hagyományos elosztása alapján,

ELFOGADTA EZT A RENDELETET:

1. cikk

Az Európai Közösség és a Gaboni Köztársaság között létrejött, Gabon partjainál folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A megállapodás jegyzőkönyvében rögzített halászati lehetőségeket az alábbiak szerint osztják fel a tagállamok között:

a) kerítőhálós tonhalhalászó hajók:

Spanyolország: | 22 hajó |

Franciaország | 20 hajó |

b) felszíni horogsoros hajók:

Spanyolország: | 28 hajó |

Portugália: | 5 hajó |

Amennyiben a fenti tagállamok engedélykérelmei nem fedik le a jegyzőkönyvben rögzített valamennyi halászati lehetőséget, a Bizottság figyelembe veheti bármely más tagállam engedélykérelmeit is.

3. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

4. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 9-én.

a Tanács részéről

az elnök

J. Farnleitner

[1] HL C 240., 1998.7.31., 7. o.

[2] HL C 313., 1998.10.12.

--------------------------------------------------